
*■ ( AKTUELT ) * 

★ 

1960 lakker nu mod enden — julen stunder til. 
Jeg vil gerne her på tærsklen til det nye år udtrykke 
min taknemmelighed til alle SUFOI’s medlemmer, 
alle UFO-NYT’s venner, alle UFO-sagens venner. 

Der er endnu en hel del at udrette — men vort 
arbejde har allerede nu sat dybe spor — således at 
vort oplysningsarbejde absolut har været en stor 
succes. Vi må dog fortsat holde arbejdstempoet oppe, 
thi vi har som sagt endnu en del opgaver at løse, 
opgaver som vi må hjælpes om, hvis det skal lyk¬ 
kes helt. 

Vi må en stakket tid endnu udholde stupiditeten, 
således som den kommer til udtryk bl. a. gennem 
pressen — repræsenterende diverse såkaldte lærdes 
personlige meninger og selvfølgelig også disses med¬ 
løberes følelser. 

En anden faktor generer også UFO-sagen og fra 
en helt anden side, det er fra mennesker, som dyrker 
UFO-sagen. Det er uhyggeligt at se, hvordan disse 
personer og grupper blander okkulte og religiøse 
interesser med UFO-sagen. Vi finder vidnesbyrd 
herom overalt, hvor der arbejdes med sagen. Jeg 
har, som I alle ved, hele tiden holdt disse elemen¬ 
ter på afstand — og fået prædikatet: diktator! — 
Jeg bærer med glæde denne beskyldning, blot vor 
sti er ren. 

1961 ser ud til at blive et afgørende vendepunkt 
i hele UFO-sagen. Fra alle egne af Jorden medde¬ 
les, at de grupper, som følger samme linie som 
SUFOI, har sat alle sejl ind for at få fjernet alle 
rester af misforståelser; opstået som følge af sekte¬ 
risk infiltration. Hjælp os derfor endnu mere end 
før til at understrege virkeligheden — sandheden. 
Al sandhed om sagen kan man ikke nå på een gang 
— men det generelle må man aldrig tabe af syne. 
Lad mig derfor igen understrege 

at rummennesker er af kød og blod som du og jeg. 
at man ikke kan komme i forbindelse med rum¬ 
menneskene gennem pendularbejde, automatskrift, 
medier eller andre former for udskejelser, 
at rummenneskene ikke står i telepatisk kontakt 
med nogen her på Jorden — altså kontakt mel¬ 
lem to eller flere personer direkte — som man 
gang på gang hører det fremført. Rummenne¬ 


skene giver ved hjælp af telepatien tilskyndel¬ 
ser — ikke andet. Er man altså i forbindelse 
med noget, må dette være noget, som er UFO- 
sagen uvedkommende!!! 

at al tale om kontakt således er falsk — bevidst 
eller ubevidst, når den ikke foregår på det fy¬ 
siske plan. 

Disse punkter er meget vigtige, og det er en nød¬ 
vendighed at gøre en alvorlig indsats nu — alle må 
hjælpe. 

Det er for ganske kort tid siden blevet kendt, at 
det amerikanske flyvevåben indrømmer, at de har 
bevis for, at 3 af Adamskis kontakter har fundet 
sted — de øvrige kan de ikke sige god for. Det er 
kontaktmanden — C. A. Honey — som har frigivet 
meddelelsen. 

Efter en meget grundig analyse af alle tilgænge¬ 
lige oplysninger vedrørende — storpolitiken, FN og 
UFO-sagen står det klart, at vi står overfor ting så 
fantastiske, at vi aldrig har turdet blot gisne om no¬ 
get i den retning. 

1961 bliver efter denne — indtil videre — teori 
et vendepunkt for menneskeheden gennem UFO-sa¬ 
gen — direkte eller indirekte. Måske er vort ar¬ 
bejdes første fase afsluttet med udgangen af næste 
år. 

USA og USSR har nu rumskibe klar til rejser — 
ikke alene til Månen — men til vore naboplaneter. 
Det bliver måske USA måske USSR, som kommer 
først — det er ligegyldigt — idet resultatet vil blive 
det samme. 

Russerne har forsøgt mindst 1 gang før — for¬ 
søget mislykkedes, se artiklen — „Bemandet Sput- 
nik“ i dette nummer. Nu har de et nyt klar! 

Myndighederne arbejder i øjeblikket febrilsk på 
at have „alt klar“, når de første billeder og beret¬ 
ninger indløber fra vore naboplaneter — panik må 
for alt i verden undgås. Myndighederne er i denne 
forbindelse endnu FN. Adamski er lige kommet 
hjem derfra — han har talt med indflydelsesrige 
personer, og han har haft lejlighed til at fremvise 
sin film. 

Nu da han er hjemme, opfordrer også han, til¬ 
skyndet af FN og rummenneskene, til at bekæmpe 
sekterismen. Jo hurtigere vi kan „bekæmpe** disse 
bylder, jo hurtigere kan en offentliggørelse komme 
— uden at skabe panik. 

Man vil gennem dette indlæg se, at der — efter 

min ringe mening — snart sker noget — vi har før 
været rigtig orienteret — til stor forargelse! Således 
også nok denne gang — men se blot over hovedet 
på de forargede, thi — „man kan ikke forvente an¬ 
det af en ko end et brør*. (Ordsprog - red.). 

Kære venner — vi har nogle uger eller måneder 
tilbage, inden vi vil blive forstået — og inden man 
vil behøve vor hjælp — men det kan blive en drøj 
tid. Når en rotte er trængt op i et hjørne bider den. 
Tab ikke humøret, selv om du skulle få drøje 
knubs, det er der mange andre end dig, der får; 
du må vide, at det, du gør, og som du bliver hånet 
for idag, det vil du høste glæde af senere. — Altså 
hold fanen højt, hold din sti ren og husk så på at 
mod, klarsynethed og ærlighed ikke er noget, som 
man behøver uddannelse for at besidde — ejheller 
certifikat for at bevise — beviset er du selv! 

Glædelig jul. 

H. C. 


Det gode ved et venskab er, at man har nogen 
man kan stole på. Det bedste er, at man har 
nogen, som stoler på én. 


Mærkelige begivenheder 

Hvis vi læser vore aviser grundigt igennem vil 
vi blive forbavset over de mange mærkelige ting, 
der sker omkring os hver dag. Store begivenheder er 
gemt bort i små paragraffer for at give plads til op¬ 
hidsende mordsager og andre kriminelle affærer. 
Her følger et par ting, som godt kunne havde været 
overset. 

Månebilleder, 

Et par amerikanere nåede på en ballonrejse for 
kort tid siden en højde af 15 mil og fik nogle gode 
billeder af Venus. Analysen af billederne viste klart, 
at der er vanddamp i planetens atmosfære. Når man 
tænker på Sovjets billeder af den anden side af Må¬ 
nen, som viser et uventet fladt terræn, kan vi se, at 
vi kommer til at acceptere helt nye begreber om 
planeternes struktur. Alle teorierne fra de største 
astronomer er gradvis blevet ændret, og det er en 
modig mand, som tør nægte muligheden af liv på 
andre planeter end vor egen. Sovjet har nu udgivet 
over 100.000 kopier af månebillederne. 


Jordskælv 

En mystisk serie af 1755 jordskælv er registreret 
på Mauna Loa, en vulkan på Hawai. Det skete i 
løbet af nogle få dage. Siden har der været meget 
stærkere aktivitet. Krakatoa, 1600 mil nord for Dar- 
win, er rapporteret at være i udbrud med ca. 2 ti¬ 
mers mellemrum. Denne vulkan var scenen for ver¬ 
dens største eruption i august 1883. Bølger, 50 fod 
høje, nåede så langt som til Kap Horn, der er 7818 
mil borte. Lysglimt, der lignede lyn, var set på top¬ 
pen af et bjerg, der eksploderede den 19. september 
på Normanby 0, udenfor nordkysten ved Napua. 
Patruljer blev sendt ud for at undersøge sagen. 


OBS! UDVIDELSEN! 

Efter indgående overvejelser har jeg besluttet at 
udvide UFO - NYT med 8 sider, således at 
sideantallet fra januar 1961 bliver 24. 

Jeg tror, at det nye år vil bringe mange interes¬ 
sante ting også fra videnskaben, og med udvidelsen 
har vi så mulighed for at kunne følge udviklingen 
tilfredsstillende. 

Der vil fremover blive bragt en vis mængde stof, 
som hidtil har været at finde i Kosmologi og Kon¬ 
taktprogrammet. 

Vi håber, gennem de muligheder et så bredt ud¬ 
snit af tilgængelige oplysninger og materialer giver, 
at være i stand til at bringe både fyldigt, afveks¬ 
lende, interessant og lærerigt stof. 

Når en så omfattende udvidelse er mulig, skyldes 
det i første række, at SUFOI nu har en trofast stab 
af dygtige oversættere — vi skylder alle disse „sli¬ 
dere" vor varmeste tak. 

Prisen ansættes fremover til 1,50 kr. pr. nummer, 
18,00 kr. i årsabonnement. Bestilling hos SUFOI- 
hovedkvarteret i Vojens eller Biilmann, Tysk Bog¬ 
import A/S, Vester Voldgade 83, København V. Af¬ 
giv venligst bestillingerne allersnarest, så vi kan 
danne os et indtryk af, hvor mange tusinde vi skal 
trykke. 

Hjælp os at udbrede kendskabet til UFO-NYT og 
til udvidelsen — husk, det er måske sidste år bla¬ 
det behøver at udkomme!!! 

Venlig hilsen. 


H. C. 

Bemandet Sputnik? 

Det meddeles fra Basel, at man der har opfanget 
en stemme fra rummet. Stemmen hørtes den 17. 
januar 1960 på frekvens MHZ 20.005, og man op¬ 
tog handlingsforløbet på stålbånd. 

Det var en meget ophidset og forstyrret stærk 
mandlig stemme, som hele tiden skreg, ras, dba, tri 
(en, to, tre på russisk), men sommetider var det, 
som om han ikke kunne finde ordet tri. Man kunne 
konstatere den vilde ophidselse og også den dybe 
angst, som havde bemægtiget sig manden. 

Fra Spanien meddeles, at man der har hørt en 
mandsstemme fra Sputnik IV den 18. maj 1960. 
Spørgsmålet er så: Hvor mange mennesker har rus¬ 
serne sendt ud i rummet. 

Den tyske måneekspert professor Hermann Obert 
udtalte for nylig i Wiesbåden, at russerne har sendt 
mennesker ud i rummet — men at forsøget mislyk¬ 
kedes. 

Når man studerer nedennævnte satellitters „opfør- 
sel”, kan man ikke undgå at lægge mærke til visse 
slående lighedspunkter, det følgende taler for sig 
selv: 

Sputnik II. 

Dag. 

1. (3. nov. 57) i cirkel omkring Jorden i en gen¬ 
nemsnitshøjde af 512 km. 

3. Et „ukendt obj.“ kommer ind i dets bane. 

3. Moskva lukker for oplysninger om Sputniks 
bane. 

4. Et brændende ukendt obj. kom ned i England. 

4. „Laikas“s tilstand begynder at blive foruroli¬ 
gende. 

4. Gennemsnitshøjden aftager til omkring 100 km. 

5. Et ukendt obj. følger Sputnik 1500 km. 

8. Sputnik standsede sine transmissioner, siger 
Moskva. 

38. Efter en måneds fuldstændig tavshed giver 
Moskva igen Sputniks position, som om den 
hele tiden havde fulgt sin bane. 

Sputnik IV. 

1. (15. maj 1960) I cirkel omkring Jorden med 
en gennemsnitshøjde af 320 km. 

3. Et blinkende lys i stedet for Sputnik. 


3. Fra USA meddeles, at det blinkende lys „und- 
slap“ kontrollen og dykkede. 

4. Et hvidglødende diskosformet obj. kom ned i 
nærheden af Fidji-øerne. 

4. Sputnik udsender en „mærkelig menneskelig 
stemme“. 

5. Gennemsnitshøjden aftager til omkring 150 km. 

6. Sputnik følges af 4 eller 5 obj. 

8. Satellitten afviger fra sin bane og flyver uden 
bestemt plan, siger Moskva. 

32. Efter næsten en måned tavshed siger Moskva, at 
Sputnik stadig følger sin bane som hidtil, hvor¬ 
ved man modsiger deklarationen fra den 8. 
dag. 

Stålbåndet med stemmen på søges nu skaffet til 
Danmark. 



— Jeg begyndte soamænd som ganske 
almindelig fallerkenvaskerl 


Robert Fultons dampskib blev i folkemunde kaldt 
„Fultons dumhed“, og dog har ståldampskibet over¬ 
gået alle andre. Folk tog fejl. 

Mulighed for liv'på månen årsag 
til aflysning af brintbombeplan 

NICAPs officielle advarsel mod at bombe Månen, 
en advarsel, der blev støttet af adskillige rumfarts¬ 
planlæggere, antages at have påvirket rådgiveren i 
Det hvide Hus til at fraråde afsendelsen af en må¬ 
neraket med brintbombeladning, da dette for et par 
år siden var på tale. 

NICAP understreger i oktobernummeret af UFO- 
INVESTIGATOR risikoen ved en brintbombeeksplo¬ 
sion, hvis Månen skulle være besat. 

Den 27. marts 1959 henviste Præsidentens Viden¬ 
skabelige Rådgivnings Komité til dette i deres offi¬ 
cielle „Introduktion to outer Space“. Afsnittet lyder: 

„Til trods for, at Månen almindeligvis antages at 
være totalt livløs, kan dette dog ikke tages for gan¬ 
ske givet. Nogle videnskabsmænd har omtalt mulig¬ 
heden af, at der findes småpartikler med muligheder 
for liv — mikrober eller sporer — der gennem ver¬ 
densrummet er blevet ført til Månen. Hvis vi skal 
have mulighed for at efterprøve denne interessante 
hypotese, må vi omhyggeligt prøve at undgå at 
„smitte“ — i biologisk forstand — Månens over¬ 
flade, før vi selv kommer der“. 

I en anden hentydning til en eventuelt månebase 
fastslog rådgivningskomiteen: „Fotografier af Må¬ 
nens bagside vil måske afsløre noget aldeles uinter¬ 
essant, men der er også mulighed for, at den kan 
afsløre noget iøjnefaldende, som vi i øjeblikket ikke 
kan have nogen forestilling om.“ 

Bag ved de annnoncerede måneundersøgelser, 
bortset fra en eventuel bombning, står en omfattende 
offentlig interesse. Forsvarsdepartementets henvis¬ 
ninger til „Månens bagside" stiger i tal. Den 19. 
marts understregede dr. James B. Edson, hærens di¬ 
rektør for Undersøgelse og Udvikling, den fremti¬ 
dige fare ved en „fjende", hvis hovedbase kunne 
være skjult på Månens bagside. 

Han hentyder dog sikkert til Sovjet, men andre 
officielle talsmænd har vist stor interesse for de nu¬ 
værende forhold på Månen. En af disse er general¬ 
major Donald N. Yates, C. O. Missile test Center, 
Cape Canaveral i Florida. I en diskussion om ka¬ 
mera-udstyrede raketter til måneundersøgelser fast¬ 
slog general Yates, at en sådan raket kunne samle 
værdifulde oplysninger, hvis den passerede Månen 


i en afstand af ikke over 1000 miles. Der vil blive 
afsendt adskillige raketter, tilføjede han, for at få 
billeder af, hvad der er på Månen. 

Billeder af hvad? Månekratere? Månens over¬ 
flade? 

Stort set er disse velkendte. Kun eet vitalt 
spørgsmål forbliver ubesvaret: Har levende væsener 
bosat sig på Månen — måske på bagsiden? 

Hvis Det Hvide Hus og officielle repræsentanter 
for forsvaret nu anser dette for sandt, forklarer dette 
aflysningen af brintbomberaketten og den pludselige 
interesse for omhyggelige undersøgelser. 

Overbevisende UFO-materiale — hvoraf meget 
hemmeligholdes — kan have medført den nye „må¬ 
nepolitik". Den første raket med fotoudstyr kan 
bringe os svaret, måske i løbet af få måneder. 

NICAP - Washington, 

O ver scener: Lilly Christensen, 

Nu ved udgangen af 1960 er der kun blevet givet 
officiel meddelelse om et vellykket forsøg på at fo¬ 
tografere Månen — nemlig fra russerne! 

Ligger der noget bagved? Ja, afgjort. Det er mis¬ 
tænkeligt, at der kun har været dette „ene" forsøg; 
vi kan jo dog alle huske, hvordan de to store mag¬ 
ter var sikre på, at Månen nu var indenfor række¬ 
vidde. Hvad er der mon sket? 

Der er kun to sandsynlige forklaringer: enten 
har man pralet af noget, der trods alt ikke var tek¬ 
nisk muligt, eller også — og det er det sandsyn¬ 
ligste — har man indstillet forsøgene, fordi man har 
fået vished for, at Månen var besat. 

Lederen af NICAP, major Donald Keyhoe, siger: 
„De første besøgende på Månen vil blive meget 
overrasket over at finde mennesker dér, thi Månen 
har allerede i lang tid tjent som støttepunkt for 
mennesker fra en anden verden". Skulle De ikke 
kunne huske NICAP, så kan jeg nævne, at det står 
for National Investigation Comity Of Aerial Phe- 
nomena, og i dens stab sidder „pensionerede" gene¬ 
raler, admiraler og videnskabsmænd. Indadtil støttes 
og drives den af den amerikanske stat, udadtil er den 
en privat organisation som f. eks. SUFOI. 


H. C, 

Fri energi 

Et apparat, der ligner en bordmodel af en radio, 
forbundet med en antenne og jordforbindelse, giver 
et meget stærkt lys til flere dusiner 100 V lamper, 
strøm til en varmeovn, et strygejern og, om nødven¬ 
digt, et par apparater til; således er den frie kos¬ 
miske energi-modtager af i morgen. Med massepro¬ 
duktion kunne den sælges for 600 dollars. Det vil 
gøre husejere, forretningsmænd, de mekaniske værk¬ 
steder og små fabriker helt uafhængig af de gam¬ 
meldags systemer, som nu er i brug. 

Men hvad er dette her? Er det trick eller svindel? 
Hvorfor kan det instrument ikke købes? 

Såvidt billeder, dokumenter og attester fra 30 års 
arbejde kan bevise noget, så er det hele ægte nok. 
Dr. T. Henry Moray fra Utah er ikke nogen amatør, 
men en kendt og agtet fysiker, som begyndte på sine 
undersøgelser for mere end 40 år siden. Han kom¬ 
mer ikke med nogen påstand, som han ikke har be¬ 
viser for. Han har aldrig lovet at flyve til Månen 
på en bestemt dato, som andre har gjort. Han leder 
sine egne laboratorier med et ekspertpersonale. 

At vi har så travlt med atomværker, med uhyre 
kostbare ødelæggelsesmaskiner, mens vi har fri 
energi lige for hånden, er kun et af de tragiske til¬ 
fælde, hvor fremgang ved genial begavelse, sund 
sans, og sandt socialt ansvar må kæmpe mod de 
store pengeinteresser, og andre mørke magter her 
på Jorden. 

Dr. Moray har været mishandlet både i pressen og 
personlig. Han har været svindlet med af nogle af 
sine patienter. Der har været prøvet alt, lige fra 
bestikkelse og mishandling til ligefrem at changhaje 
ham. Hans liv har været den store opfinders. Han 
har i årevis arbejdet til menneskets gavn. Han har 
været hånet, ydmyget, næsten dræbt til tak derfor. 
Der er kastet et slør over denne mands arbejde og 
hans resultater. I 1925 skrev han om sin første 
opfindelse. Hans bog „Beyond the lights rays“ (hin¬ 
sides lysstrålerne) blev udgivet i 1931 med samt et 
væld af dokumentare beviser for hans resultater. 


Fortæl Deres venner om 
UFO-NYT 


Forgæves. Alt blev forbigået i tavshed i financielle 
kredse. Til trods for bekræftelser i hundredevis at 
øjenvidner og uafhængige observatører, (blandt dem 
mange eksperter og industrimænd af en helt anden 
kaliber end de før omtalte) blev hans stråleenergi¬ 
principper og hans instrumenter ikke accepteret. 

En anden form for energi og magnetisme eller 
elektricitet og tydeligvis af en meget højere fre¬ 
kvens er fanget i et modtagersæt med helt nye rør, 
kondensator og oscillator, og således hindret i at 
løbe tilbage til den kosmiske reservøer. I stedet for 
bliver den dirigeret igennem opfinderens kontrol¬ 
apparater. De andre apparater bliver tilsluttet og 
det ønskede arbejde udføres. Dette arbejde inklu¬ 
derer, med 50000—60000 volt til disposition i det 
omtalte bordapparat, hærdning af metaller, deres 
omdannelse, og en meget vellykket terapeutisk me¬ 
tode. 

Dr. Moray har ikke udtalt sig om rumflyvning 
endnu, men det siger sig selv, at med kosmisk energi 
disponibel til udførelse af svært arbejde, skulle op¬ 
bygning af et særligt antityngdelovs apparat ikke 
være umulig. 

Fire millioner dollars er nødvendig for at etablere 
stråleenergi på commercielt basis, plus mod, tålmo¬ 
dighed og udholdenhed i den kommende kamp mod 
menneskehedens fjender samt en urokkelig tro på 
hjælp fra en højere universel, eller hvis De vil, him¬ 
melsk magt. Mange mennesker håber på en verdens¬ 
omspændende, men fredelig revolution, der virkelig 
kan bringe frihed til alle nationer og eliminere både 
kapital og kommunisme samt lede os frem til et 
sandt interplanetarisk broderskab, og en bedre måde 
at leve livet på. Men så må opfindelsen af fri ener¬ 
gi, og den rigtige brug deraf, gå forud. 

APROACH. - Overscetter Fl. Petersen. 

Der bliver sikkert allerede i 1961 frigivet en del 
oplysninger om anvendelsen af fri energi — måske 
får vi endog at se, at jordiske flyvende tallerkener 
igen efter en lang afbrydelse bliver i stand til at 
flyve i rummet ved hjælp af fri energi. 

Red. 


Dr. Harlow Shapley, tidligere leder af Harvard 
Observatoriet: „. . . vi må nu acceptere det som 
uundgåeligt . . . der er andre verdener med tæn¬ 
kende væsener**. 

Mad vanlig tllladaUa fra 

George Adomski - Lucy Mc. Ginnis 

bring«! 


Cosmic Scieoæ 


Spørgsmål og wir 


Fortsat 

Spørgsmål 48: Vil De forklare, hvorfor fotogra¬ 
fierne af Dem og Orthon, taget gennem døråbnin¬ 
gen, ikke synes at have de rigtige størrelsesforhold? 

Svar: Først må De tænke på, at det ydre rum er 
mørkt. For det andet, at der var ca. seks fod mellem 
den inderste og den yderste døråbning i dette skib, 
så der dannedes ligesom en tunnellignende gang. 
Det eneste lys, der var til rådighed, var det, som 
blev kastet på det større skib af strålen fra mit far¬ 
tøj. Det var derfor nødvendigt for dette lys at pas¬ 
sere længden af denne tunnel, før det kunne ramme 
vore ansigter. 

Jeg undrer mig stadig over muligheden af at opnå 
noget som helst billede af de mænd, når man tager 
de mange faktorer, som spiller ind her, i betragt¬ 
ning. 

Nogle har fejlagtigt ment, at lysstrålen, den skin¬ 
ner på siden af moderskibet, forestillede et billede 
af hele skibet. Een vred skeptiker, som tror dette, 
har endog matematisk bevist, at i dette tilfælde ville 
døråbningen være i det mindste 30 fod i diameter, 
og Orthon og jeg måtte være kæmper. Jeg er klar 
over, at „Inside the Space Ships“ skulle have haft 
en mere udførlig forklaring af dette, men jeg tænkte 
ikke et øjeblik på, at nogen ville mistænke lysstriben 
for at være et billede af moderskibet. 

Jeg synes, det er interessant at bemærke, at på 
fig. 12 er en del af det lille fartøjs åbning klart at 
se i det øverste venstre hjørne. Eftersom disse bil¬ 
leder blev taget i forskellige afstande, medens det 
lille fartøj manøvrerede langs det store skibb, vil De 
bemærke, at ikke to har det samme perspektiv. 


Spørgsmål 49: Er rumhesøg omtalt i vor bibel? 

Svar: Ja. Jeg véd ikke nøjagtigt det antal gange, 
der er tale om, men præster har oplyst, at der er 
fundet over 400, og deres søgen fortsætter stadig. 
Bemærk, at de „gamles“ sprog ikke indeholder ord 
til at beskrive rumskibe eller deres besætninger, der¬ 
for brugte de udtryk og sammenligninger, som var 
godt kendt af alle. Iblandt disse var ildvogne, talen¬ 
de skyer; mænd blev skildret at have vinger på ryg¬ 
gen o.s.v. Disse bevingede mænd kaldte de engle, 
den originale betegnelse var „sendebud eller én, der 
er sendt“. 

Bemærk engang, hvis De aldrig havde hørt om en 
flyvemaskine, og Deres sprog ikke indeholdt sådan 
et ord, hvordan ville De så beskrive en flyvema¬ 
skine og dens pilot, hvis de pludselig landede i nær¬ 
heden af Dem? Dette var problemstillingen for de 
„gamle“. Enhver vidste, at fugle kunne flyve, derfor 
forestillede de sig mænd med vinger, men bemærk 
i enhver anden henseende var disse af kød og blod. 
Skyer viste sig også altid på himlen. Når besøgende 
satte sig i forbindelse med folk, beskrev de derfor 
deres skibe som „talende skyer“. Vogne var deres 
transportmiddel dengang, derfor sammenlignede de 
det med en ildvogn, når et rumskib glødende for¬ 
andrede farver; thi de vidste, at mænd red i disse 
skibe. De kaldte hyppigt besøgende for herrer og 
guder for at skelne mellem dem og jordmennesker. 

Når man studerer denne „bog“, er det værd at 
lægge mærke til, at næsten hvert beskrevet besøg fra 
„himlen" hændte, når jordmennesker var i vanske¬ 
ligheder. Dengang som nu blev masserne ikke kon¬ 
taktet, men individuelle blev udvalgt her og der. De 
besøgende i oldtiden gav råd, som, når de blev 
fulgt, fornyede en faretruet civilisation, men når de 
blev ignoreret, gik civilisationen til sidst til grunde. 
I dag står vi igen ved en skillevej. Rummeneskene 
gør deres yderste for at advare og hjælpe os. Men 
den endelige afgørelse ligger i vore hænder. 

Spørgsmå 50: 1 betragtning af hvad brødrene har 
fortalt Dem, hvordan forklarer De så fortællingen 
om Adam og Eva? 

Svar: De første to kapitler af 1. Mosebog beret¬ 
ter fortællingen om verdens skabelse. Kapitel 1 for¬ 
tæller om, hvordan hver enkelt ting blev omhygge¬ 
ligt dannet efter Guds vilje „og alt var såre godt". 
Husk, at før noget kan bringes i materiel tilstand, 

må det først være undfanget som en tanke. Dette 
kapitel forklarer mønsteret, der er brugt for alt det 
skabte, lige fra stjernehimlen eller rummet til men¬ 
nesket — skabt i Guds billede. 

I 2. kapitel fortælles der, hvordan den guddom¬ 
melige forestilling blev bragt til virkeliggørelse.. 
Hvordan „Gud Herren dannede mennesket af Jor¬ 
dens støv og indblæste det livsånde og mennesket 
blev et levende væsen“, 1. Mosebog 2., 7. Hele den¬ 
ne fortælling er en universel fremstilling af al skabt 
og er ikke begrænset til én planet eller til netop to 
menneskelige skabninger. Den skildrer oprindelse af 
menneskeheden i hele universet. 

Vi kunne stille dette spørgsmål til dem, som 
endnu holder sig til den personlige opfattese af for¬ 
tællingen om Adam og Eva. Siden Adam og Eva 
formodentligt var de eneste mennesker på Jorden og 
Kain og Abel på den tid deres eneste efterkommere, 
hvem var så folkene, der boede i landet nordøst for 
Eden, blandt hvilke den landflygtige Kain valgte sin 
kone efter at have slået Abel ihjel? Disse folk eksi¬ 
sterede, thi Bibelen følger dette pars slægt såvel som 
Adams. 

Forklaringen om, at Adam og Eva alene er et 
billede på hele menneskeheden, har besvaret myste¬ 
riet for tusinder af mennesker. Dette er fortolknin¬ 
gen af fortællingen, som brødrene har givet mig. 


Sandheden kan ikke påtvinges massen; 
den må tilføres den ved smitte. 

r-■ 

Fortæl Deres 
venner 
om UFO-nyt 


Mennesker, der aldrig har tid til at hjcelpe 
andre, når som regel heller ikke så meget 
i deres egen gerning. 


En detektorvarsling kan være 
en hilsen fra rummet, gør Dem 
altid den ulejlighed at se efter, 
om der er »noget på himlen<t^. 


Kære venner 

Så er det atter jul, og vi bliver mindet om den 
store kærlighed, som for 2000 år siden fødtes for 
alle mennesker på denne klode uafhængig af race, 
farve eller tro. 

Vi føler i dag tilskyndelse til at lade dette ske 
fyldest blandt menneskene, ikke blot i denne ver¬ 
den, men gennem hele Kosmos. 

Menneskets samvittighed har famlet sig gennem 
mange forhindringer — dets øjne er nu indstillet 
på et stærkere lys end nogen sinde før. Håbet dra¬ 
ger mennesket imod det grænseløse rum, hvor det 
skal lære mange ting og få bedre forståelse af Ska¬ 
beren — alt medens det vover sig stadig længere 
ud i det ukendte rum med dets myriader af plane¬ 
ter og møder disses beboere — alle børn af den 
samme uendelige Skaber. 

Selv om tabene bliver store, vil vejen blive åbnet 
og opfyldelsen af menneskets årtusind gamle drøm 
vil langt om længe blive virkelighed. 

Medens vi således går ind i det nye år, gælder det 
for os alle om at udtrykke det, som er blevet os 
lovet, samtidig med at vi er klar over hver enkelt 
forms sande væsen, således som livets guddommelige 
stof former det — et medlem af den kosmiske skole 
med de mange klasser — i udvikling fra klasse til 
klasse under hensyntagen til de mange variationer 
i mentalitet og forståelse. 

En rigtig glædelig jul og et godt nytår til alle. 

George Adamski, november 1960. 

E-1 

UFO -observationer 

over Skandinavien 

Fra den 15. oktober til den 14. november er der 
til SUFOI indkommet 20 rapporter, deraf 4 fra 
Norge. 

Herefter er der indkommet 1244 rapporter, der 


fordeler sig som følger: 

Før 1. januar 1959 . 317 rapporter 

Fra 1959 774 rapporter 

Fra 1960 165 rapporter 

Ialt . 1256 rapporter 

Danmark: 


Den l4. august kl. 2345 er en mand fra Viborg på 
vej mod syd i sin bil. Pludselig 10 km syd for Vi¬ 
borg ser han 1 stærklysende, orangegult, ovalt ob¬ 
jekt komme glidende fra øst mod vest. Objektet, der 
var på størrelse med en ært i udstrakt arm, stod 
kort efter stille over Karupegnen. Da manden knap 
to timer senere kommer tilbage, ser han at objektet 


står på samme sted. Han står ud af bilen og betrag¬ 
ter objektet nøjere. Pludselig sætter det sig i gang 
og flyver i en bue mod vest. 

I Svenstrup på Als så en damefrisør den 20. au¬ 
gust kl. 12 midnat et orangefarvet objekt på stør¬ 
relse med en stjerne bevæge sig meget langsomt 
skråt opad, alt imedens det roterede. Observations¬ 
tid 6 minutter. Et vidne. 

Kl. 0117 den samme nat ser damefrisøren og et 
andet vidne et ildrødt objekt komme til syne i SØ. 
Størrelsen var 3 gange så stor som en almindelig 
stjerne. Objektet, der gik vandret lavt over horison¬ 
ten, sås kun i ca. 4 sek. 

Den 24. august kl. 2306 - 2307 ser en trafikkon¬ 
trollør fra Aarhus 3 svagtlysende mælkehvide objek¬ 
ter gå lydløst fra SV mod NØ. Objekterne var run¬ 
de eller ovale med uskarpe omrids. 

Et ægtepar fra Bagenkop fortæller følgende: Den 
25. september kl. 2210 var vi på vej i bil mellem 
Magleby og Sønderbro, da horisonten pludselig blev 
oplyst som ved dagslys. Straks fik vi øje på en kugle, 
skarp og klar som fuldmånen, der kom farende fra 
SV. Pludselig så det ud, som om den eksploderede 

og den faldt til jorden med en lang hale efter sig. 
Det hele gik lynhurtigt og uden en lyd. 

Se i denne forbindelse „UFO over Sønderjylland'* 
i UFO-NYT’s novembernummer. I forbindelse her¬ 
med indkom der 12. rapporter, som først denne 
gang medregnes i statistikken. 

Fra Norge har vi modtaget følgende rapporter: 

En skoleelev fra Skien ser den 27. januar 1959 et 
stillestående, kugleformet objekt eksplodere. 

Den 6. marts 1960 kl. 2005 ser adskillige men¬ 
nesker i Volda i Norge 1 rundt, gulhvidt, stærktly- 
sende objekt komme til syne mod vest med en an¬ 
slået hastighed af 400 km/t. Objektet, der var fem¬ 
øre-stort, var forsynet med en lang hale. Pludselig; 
delte objektet sig i to og halen forsvandt. Ingen lyd. 

Fra 2115 - 2130 den 9. september ser en gymna¬ 
siast fra Skolfors et rundt objekt komme til syne 
over den vestlige horisont og bevæge sig mod zenith. 
Størrelse: som en stjerne. 2 vidner. 

Den 23. oktober fra 1645 - 1650 ser en anden 
skoleelev fra Skien 1 cigarformet, rødt objekt, 6—7 
cm, vise sig højt på den sydvestlige himmel og be¬ 
væge sig nedad. Ingen lyd. 4 vidner. 

Der er ikke i tiden 15. oktober til 14. november 
indløbet nogle detektormeldinger. 


Lord Dowdings foredrag om flyvende tallerkener. 

Air chief marshal Lord Dowding talte fornylig 
til medlemmerne af Salisbury Rotary Club i England 
om flyvende tallerkener. Han sagde, at emnet var 
så umådeligt, og at eksistensen af disse fartøjer var 
absolut hævet over enhver tvivl. 

Han sagde til sine tilhørere: „Der har i bogstave¬ 
lig forstand været hundredetusinder observationer af 
respektable mennesker, deriblandt det kongelige ob¬ 
servatør korps, og piloter fra flyvemaskiner. 

Han fortalte endvidere, at i Amerika havde flyve¬ 
maskiner optaget forfølgelsen af tallerkenerne, og i 
et enkelt tilfælde havde der været et sammenstød, 
hvorved flyvemaskinen var blevet fuldstændig pul¬ 
veriseret. Radar observatørerne havde iagttaget dem 
på skærmen. 

Lord Dowding sluttede med at sige: „Før eller 
senere vil disse folk foretage et afgørende forsøg på 
at kontakte mennesker her på Jorden”. 


^lyveytde lallerkevt 

OVER AMAGASAK 



Den 2. juli 1960 kl. 2220 så hr. Kozo Kawai fra 
Osaka dette objekt. 

Hr. Kawai er medlem af CBA, den japanske or¬ 
ganisation som repræsenterer Adamski i Japan, og 
han var gået ud for at observere — han havde sit 
kamera med. 

Kl. 2220 så han pludselig et mærkeligt rundt ly¬ 
sende objekt komme til syne højt oppe. Det kom 
nærmere, men standsede så pludselig op. 

Medens det stod helt stille blev billedet taget, obj. 
ses til venstre for Månen. 

Dataerne er følgende: 

Minolta SR-1, F-2. 2 minutters åbningstid. Neo- 
pan-SS. 

For billedets ægthed garanterer hr. Hachiro Ku- 
bota — lederen af CBA. 


Kun en dumrian kan blive ved med 
at tro, at han er klogere end alle an¬ 
dre. 

Saturnformet UFO 

Af June' Ichi Takanashi, Toyonaka-Osaka, Japan. 

Det drejer sig her om nogle forbavsende tilfælde, 
hvor obj. blev observeret af forskellige personer i 
nærheden af grænsen mellem Brasilien og Uruguay. 
Beretningen stammer fra dr. Olavo Fontes, en kendt 
brasiliansk fysiker og UFO-forsker. Hans beretning 
fremtræder i en klar og god form og yder dermed 
et godt bidrag til den videnskabelige UFO-forsk- 
ning. 

Det vigtigste punkt er dog beskrivelsen af obj.s 
form, fordi det drejer sig om den form, som her 
skal undersøges, nemlig: 

Formen som planeten Saturn. 

Dr. Fontes beretning lyder således: 

„Vi kunne klart se omridsene af begge obj., da 
de udstrålede et meget intensivt lys. Vi kunne se, 
at de var formet som et himmellegeme indesluttet i 
en slags ring, der befandt sig omkring æquator ak¬ 
kurat som planeten Saturn. Begge obj. havde samme 
form og var to-farvet — på den øverste del og ring 
ildrød, på den underste del dog strålende i en sølv¬ 
hvid gløden“. 

Ved den beskrivelse må det anføres, at farverne 
afviger fra lignende observationer hos os (Japan), 
mens formen stemmer overens med vore observati¬ 
oner. Den farvestrålende gløden veksler formentlig 
efter omstændighederne. 

Spørgsmål, som vi tidl. har stillet, er nu besvaret 
gennem dr. Fontes beretning. 

Her er svarene i rækkefølge: 

1. Obj. størrelse fremgår af en del af beretningerne, 
idet der er tale om en landing i nærheden af 
iagttageren. Efter beretningerne: ca. 5 m i dia¬ 
meter. 

2. Efter samme beretning drejer ringen sig kun, når 
obj. står stille. 

3. Obj. udsendte en strålende glød, sålænge det be¬ 
vægede sig hen over himmelbuen. Det formør¬ 
kedes under landingsmanøvrerne og forvandlede 
sig til sølvhvidt, da det landede. Ved start i mor¬ 
gendæmringen havde obj. den sølvhvide farve. 

4. Iagttageren forfulgte obj. i vogn og ved manøv¬ 
rer, da obj. dukkede op i Brasilien, kan det med 
sikkerhed antages, at der i obj. befandt sig in¬ 
telligente væsener. 


5. Heller ikke i det brasilianske tilfælde blev der 
på obj. set vinduer eller åbninger. Denne kends¬ 
gerning blev bekræftet ved landingen. Under 
flyvningen blev dog set kraftige lyskasterstråler, 
som udgik fra. obj., uden at man kunne se no¬ 
gen åbning eller ydre lyskilder. Man kan derfor 
antage, at obj. var lukket (det er sikkert også 
det mest egnede til flyvning gennem det atmos¬ 
færeløse interplanetariske rum) og kun dele af 
væggene transperante (eller kunne gøres transpe- 
rante), og at observation af det overfløjede om¬ 
råde muliggjordes gennem disse dele. 

6. Det mest forbavsende ved alle disse beretninger 
er dog den kendsgerning, at dr. Fontes under 
sin observation taler om en tandhjulsagtig ring. 
Han skriver herom: „Da obj. stod stille i luften, 
havde en af iagttagerne, dr. Pereira, det indtryk, 
at den drejende ring havde form som et stort 
tandhjul**. 

Dermed er også det sidste spørgsmål klart besva¬ 
ret, og eksistensen af saturnformede flyobj. uden 
skygge af tvivl bevist. Således troede jeg i det mind¬ 
ste. Aldrig havde jeg drømt om, at et endnu bedre 
bevis skulle komme fra mit eget land (Japan). 

Her er observationen. 

Iagttageren var den 38 årige inspektør Yoshitaka 
Koba, der på dette tidspunkt var patient på hospi¬ 
talet i Shizuoka (mellem Tokio og Osaka i Midt- 
Japan). 

Den 4. april 1959 lå han i sengen og så ud gen¬ 
nem vinduet og betragtede nogle skyer på himlen. 
Kl. var ca. 6,20, og Solens stråler havde knap nok 
nået at skinne på de få skyer. Pludselig så han et 
mørkt obj., hvis omrids klart fortalte, at det ikke 
kunne dreje sig om et traditionelt fly. Obj. kom 
langsomt nærmere til vinduet, og han kunne nu over 
huset se et fuldkommen cirkelrundt obj. Han skynd¬ 
te sig over til en anden sygestue, som lå overfor 
hans egen sygestue. Sammen med patienter fra denne 
sygestue så han obj. dukke op igen og langsomt 
flyve videre. Hele observationen varede lidt over et 
minut. Obj. fløj i en højde af ca. 800 m og fuld¬ 
kommen lydløst. Han indsendte en foreløbig rap¬ 
port og udarbejdede yderligere en mere detailleret 
beretning. Det er ikke her muligt at bringe denne 
mønstergyldige rapport, hvis væsentligste oplysning 
er, at obj. havde form som planeten Saturn. Koba 
har udfærdiget en tegning af obj. og herunder taget 

hensyn til obj.s flyvehøjde i forhold til bjergenes 
højde, hastigheden i forhold til vindhastigheden den 
pågældende morgen o.s.v. 

Oversætter E, Slet, 

Husk at forny Deres abonnement 
pd UFO-NYT 

Samtale på Mount Palomar observatoriet, 
af Harold T, Wilkens. 

En mand i Oregon skrev et brev til en ven af 
mig omhandlende, hvad hans søn, som på det tids¬ 
punkt var US-mariner, på vej til sit tjenestested. 
Fort Pendelton, hørte i december 1951 på det store 
observatorium på Mount Palomar — hjemsted for 
verdens største teleskop. 

„Jeg og en anden mariner stod og talte med en 
af Palomar-professorerne“, fortæller den unge mand, 
„da en af dennes venner ankom fra Berkley, Cali- 
fornia. Også han var professor. — De begyndte at 
tale sammen, og uden at de opdagede det, lyttede vi 
til deres samtale. — Palomar-manden fortalte, at det 
amerikanske forbundspoliti (FBI) havde forbudt of¬ 
fentliggørelsen af astrofysiske fotografier taget på 
Mount Palomar. 

„Hvorfor ?“ spurgte den anden. 

„Well, — de viser ting, som den amerikanske re¬ 
gering tænker, at klogere folk ikke behøver at vide. 
De kan måske fremkalde panik. Der er billeder af 
jetfly, der jager flyvende tallerkener og sønderrives 
midt i luften! Der er data om fremmede forandrin¬ 
ger i atmosfæren! — Og der er effekter på andre 
planeter fra atombombeeksplosioner! — Jeg har også 
hørt, at en landingsplads er fundet i een af Austra¬ 
liens ørkener. Dens oprindelse er ukendt““. 

Det kongelige, australske luftvåbens autoriteter 
har afspærret landingsområdet og ingen får lov at 
komme derind. De forsøger at finde ud af, hvem 
der har lavet denne landingsplads, som de ikke tror, 
er lavet af mennesker på denne jord eller af jordisk 
oprindelse. 


Cape Canaveral, 8, marts 1960. 

En mystisk formation af flammende kulørte lys 
cr observeret over tre sydøstlige stater. Dette afsted¬ 
kom en Air-Force undersøgelse for at konstatere, 
om Sovjet satellitten Lunik 3 skulle være faldet til 
jorden. 

Lysene blev set over Cap Canaveral mellem kl. 
20,00 og 20,23. Ca. 10 min. senere blev de set over 
North Carolina og senere over Syd Carolina. 

Den nationale rumrepræsentant i Washington be¬ 
kræftede at Lunik 3, den svære russiske raket, der 
havde taget billeder af Månens bagside, ventedes at 
blive slynget ind i Jordens atmosfære i marts. 

NASA myndighederne sagde, at Det Smithsonske 
Astrofysiske Laboratorium i Cambridge, Mass, var 
den virksomhed, der holdt sig a jour med satellit¬ 
terne lige fra opsendelsen. 

Imidlertid sagde de tjenestgørende på Det Smith¬ 
sonske Laboratorium, at de ikke kunne give nogen 
forklaring på lysene, hvorefter man gisnede om „tal- 
lerkener“. 

En talsmand fra Air Force her, sagde: „Det ene¬ 
ste, vi kan sige, er, at vi undersøger det“. 

. . . Lysene begyndte som et tæt samlet masse af 
flammende farver — rødt, blåt, grønt, orange og 
gult — og spredte sig, da de skød mod sydøst. 
Gennem kikkert så lysene ud som kugler af en 
smeltet substans, måske metal, der faldt fra hinan¬ 
den. Opvisningen varede omkring tre minutter, in¬ 
den de blinkende forsvandt i mørket. 

Samtidigt passerede et andet, mere langsomt fly¬ 
vende objekt over Cape Canaveral i omtrent samme 
retning. Men dets lys var klart hvidt, og flammede 
op med intervaller på ca. eet sekund. Det forsvandt 
i sydøst og kom så en tur tilbage. 

Or bit Bebr. 1960. 

★ 

Rum Triangel Mysterium. 

Et mystisk triangulært objekt blev i går observeret 
af astronomer ved Palma, Majorca observatorium, 
det blev bekendtgjort i går. Størrelsen var tilsyne¬ 
ladende som en kvartmåne, rapporterer Reuter. Ob¬ 
servatoriet hævder, at det ikke kan have været et 
russisk rumskib, idet det fløj fra østsydøst mod vest¬ 
nordvest. Dets hastighed, stilling og mangel på næse 
og hale udelukkede, at det kunne være et jet-fly el¬ 
ler en ballon. 


Flying Saucer from the Moon. 


Yorkshire Post, 24. maj 1960. 

Det er med vore anmeldelser meningen at 
fortælle læserne hvad de forskellige U F O- 
bøger indeholder, idet der som tidligere nævnt 
kun er ca. 10 % af de omkr. 300 foreliggende, som 
er uden anden islæt. Der vil dog ikke blive tale om 
at give nogen bedømmelse af de enkelte bøger. 

Det, at en bog anmeldes, skal således ikke op¬ 
fattes som en anerkendelse herfra, vi bringer bø¬ 
gerne efterhånden, som vi får dem hjem — altså 
uden nogen bestemt rækkefølge. 

Bøgerne vil kunne købes i Tysk Bogimport A/S, 
Vestervoldgade 83, København V. 

George Adamski: 

»OMBORD I RUMSKIBENE« 

Dog, 21. april hentes han igen af Firkon, der for¬ 
uden den sædvanlige hilsen med hånden lærer ham 
et bestemt ord, der for eftertiden også skal bruges 
ved kontakter med folk fra rummet, A ikke kender. 
Den første hilsen er blevet for kendt, siger Firkon. 

De spiser sammen, og herunder taler de om mangt 
og meget, bl. a. om det forkerte i okultisme og me¬ 
tafysik m. m., som mest er udtryk for den selviske 
tanke; derimod skal man forstå de universelle love, 
der går ud på, at man skal tjene og hjælpe an¬ 
dre. De kører ud og møder en tallerken, der er 
større end den sidste; denne er fra Satun og den er 
en dobbeltdækker. Den står på jorden på sine 3 
kugler. Piloten kaldes for Zuhl. Da de starter, føler 
A ligesom et ryk, men mærker iøvrigt ikke andet. 
Denne tallerken har 2 små fjernstyrede robot¬ 
fartøjer, der udsendes til nærobservationer. Resulta¬ 
tene sendes ikke alene tilbage til tallerkenen, men 
også til rumskibet højt oppe i atmosfæren. Der er 
køkken ombord, hvor maden tilberedes ved hjælp 
af højfrekvense stråler, og bogen giver et godt ind¬ 
blik i tallerkenens indretning. 

A er klar over, at drivkraften er en slags univer¬ 
selle kræfter, og noget får han at vide herom, dog 
ikke alt, idet piloterne ikke vil fortælle hele sandhe¬ 
den; de er bange for misbrug. De lander i det store 
rumskib og kører ned ad skinnerne (diagram at 


rumskib i bogen, hvor bl. a. skinnerne ses tydeligt). 
Idet de stiger ud, opdager A, at skibet er af enorme 
dimensioner, idet det er 7 etager i højden og umå¬ 
deligt langt. De tager elevatoren ned og kommer ind 
i en stor smuk salon. Skibet er fra Saturn i mod¬ 
sætning til det forrige, der var fra Venus. 

I salonen møder han flere rumfolk, bl. i. flere 
meget smukke kvinder, alle med skulderlangt hår. 
De var slanke og yndefulde, og de havde cn vid¬ 
underlig rosen-teint. De serverer en slags abrikos¬ 
saft og fortæller, at dette skib er et videnskabeligt 
laboratorium, som udelukkende foretager undersø¬ 
gelser om forhold i rummet. Besætningen er blandet 
af mandskab fra alle kloder, der er beboede i vort 
solsystem, ja, der er endog enkelte fra andre sol¬ 
systemer. Rumskibene er fælleseje for planeterne. 
Samtalen drejer sig bl. a. om menneskenes krigslyst 
og store uvidenhed, og desuden beskriver A rum¬ 
skibets indre. Han ser også laboratoriet; herfra fore¬ 
viser de ham det rum, hvor 12 små skiver er „op- 
staldet". De bruges til observationer, de er rum¬ 
skibets fjernøjne. De er lavet af et helt glat skin¬ 
nende materiale og ligner to tal, der ligger omvendt 
oven på hinanden. Størrelsen kan variere fra 25 til 
350 cm i diameter. De sender alt, hvad de ser, til¬ 
bage til rumskibet, og sker der uheld med dem, kan 
man ødelægge dem ved fjernstyring, enten ved at 
lade dem eksplodere (/ rummet) eller ved at op¬ 
løse dem (på jorden /. eks.) — i alle tilfælde så¬ 

dan, at de ikke skader nogen. Signalerne fra disse 
skiver opfanges på skærmene i rumskibet, og et 
apparat omdanner signalerne til billeder og lyde. De 
fortæller også, at et rumskib kan gå tabt ved uheld; 
så opløser de det til de oprindelige grundelementer, 
der er i rummet, og redder sig i små nødfartøjer. 

Sker det derimod, at et rumskib styrter ned på en 

planet, ødelægges det, og besætningen bliver dræbt, 
men da rumfolket ikke ser på døden, som vi gør, 
sørger de ikke, idet de betragter sig som intelligen¬ 
ser, der ved genfødelse får et nyt legeme. Det er 
jo bl. a. også derfor, de aldrig vil ødelægge en 
anden intelligens. 

Da de er 65,000 km fra månen, ser A gennem 
instrumenter hele månefladen, den der vender mod 
jorden, så tydeligt, som var han lige over den. Han 
beskriver det, han ser; bl. a. får han øje på et lille 
pelsklædt dyr, der løber afsted på månen. Des¬ 
værre er der ikke tid til landing, da dette kræver 

nogen tilvænning, men han får at vide, at der er 
masser af vand på den anden side af månen. 

Igen følger nu et indgående referat af en samtale 
med en mester, denne ser ikke ud til at være mere 
end 30—40 år gammel. Han fortæller bl. a., at den 
Almægtige er alvidende, og kommer ind på, hvad 
mennesket i grunden er, og hvad livet er. Han siger, 
at mennesket på jorden har fejlet, ellers ville deres 
planet være et glædens hjem. Mere vil jeg ikke 
omtale af denne samtale, idet man løber en risiko 
for at forfladige de store tanker, der ligger bag det, 
mesteren fortæller. 

Efter denne samtale flyves A igen til jorden, 
hvor han tager afsked med Firkon. 

8. september møder Adamski igen Firkon og Ra- 
mu, og medens de spiser sammen, får A at vide, at 
de kan modtage hans telepatiske tanker ude i rum¬ 
met, og han også tildels deres. A spørger om flere 
ting, han gerne vil have rede på, forskellige rap¬ 
porter bl. a. om kapt. Mantel og om spejderføreren, 
der blev forbrændt. De fortæller, hvordan det gik 
til; det skyldes ikke deres angreb, men tallerkenens 
magnetfelt, at disse ulykker fandt sted. De fortæller 
også, at der før vort planetsystem var andre, der 
også var beboede af mennesker, der kunne færdes 
i rummet Planeter forgår, og nye skabes hele tiden. 
Når en planet er moden til beboelse, befolkes den 
af frivillige fra andre planeter, der landsættes fra 
store rumskibe med alt nødvendigt udstyr. Alle 
planeter vil nå dette punkt. Jorden var længst om 
at nå dertil, men da den var blevet befolket fra 
rummet, gik der ikke længe, før man opdagede, at 
der var noget galt med dens atmosfære. Beboerne 
lastede deres rumskibe og drog tilbage til deres 
hjemplaneter med undtagelse af nogle få, der blev 
tilbage. Disse klarede sig til at begynde med ret 
godt, men så degenererede de, og de måtte tilsidst 
friste livet i jordhuler, indtil de blev totalt udslettet. 
Jordoverfladen hævede og sænkede sig, og havet 
opslugte nogle områder og frigav andre, hvorefter 
jorden igen en gang blev tjenlig til beboelse; men 
nu ønskede man ikke at sende frivillige derned, men 
brugte jorden som forvisningssted for de urolige 
elementer, der, som det er naturligt, når det er 
mennesker, det drejer sig om, selvfølgelig fandtes 
på andre planeter. Man måtte jo ikke dræbe dem, 
og sendte dem derfor ned på jorden uden hjælpe¬ 
midler af nogen art; dog havde de fået undervisning 


i, hvordan de skulle klare sig med det, som naturen 
ved hårdt arbejde kunne give dem. Disse „menne¬ 
sker er stamfcedre til de 12 jordiske stammer^. 
Til at begynde med, besøgte rumfolket dem for at 
se, hvordan det gik, men var ikke velkomne. Til at 
begynde med klarede jordboerne sig godt og levede 
i fred med hinanden, men efterhånden kom split¬ 
telse og misundelse i højsædet, og det fortsatte til 
det, vi kender i dag. 

Rumfolket sendte stadig „Messiasser“ herned for 
at hjælpe, men uden held. Jordboerne blev stikkende 
i de tilstande, hvorunder de levede, og gik frem i 
klogskab og visdom som menneskene på andre pla¬ 
neter, hvor man mere levede efter Skaberens vilje 
og lydende hans bud. 

Samtalen drejer sig nu om død og genfødelse og 
om det evige menneske, og de siger til A, at rum¬ 
folket gerne vil hjælpe, hvis vi beder derom, uden 
tvang fra deres side. Vi mister aldrig modet i 
vore forsøg på at hjælpe jer fra planeten jorden, 
der har det, vi kalder lav frekvens. 

De tager nu A med til en tallerken, der igen 
bringer ham op til et rumskib, hvor han atter taler 
med en mester, der beder ham fortælle jordens be¬ 
folkning alt det, de fortæller ham, og lover ved 
mental telepati at hjælpe ham med at huske alt det, 
han hører fra rumfolkets side. 

Adamski får at vide, at vi her på jorden bruger 
grundstofferne forkert, så de modarbejder os i ste¬ 
det for at arbejde for os. Et menneske skal først 
og fremmest lære at kende sig selv, hvad det er, og 
hvordan det kommer tilbage til den enhed, det har 
forladt. Der er intet at tilføje til et menneske, det 
skal bare selv finde udtryk for det, der er i menne¬ 
sket. Når dette er nået, forsvinder lidelserne af 
sig selv. 

Hvis man erhverver kundskaber på en planet, kan 
man enten ved genfødelse eller ved overførelse med 
rumskib tage til en anden planet for at søge større 
kundskaber. Dette har været tilfældet for jordboerne, 
dog nærmest ved genfødelse. Døden er ikke det, vi 
tror, den er kun en omskiftelse til en anden til¬ 
stand. Formålet med formen mennesket er, selv når 
man sover, at erkende den guddommelige nærvæ¬ 
relse. 

Adamski kommer tilbage til jorden og beskriver, 
hvordan han må indrette sit nye hjem og om de 
besøg og den hjælp, han får, og vi kommer frem 

til hans sidste tur i rumskibet, hvor han føres med 
dette om på den anden side af jordmånen. Han ser 
den i en stor skærm. Den side, der vender mod jor¬ 
den, har store hangarer i nogle kratere. På den an¬ 
den side ser han store bjerge med træbevoksninger 
ved foden nede ved søerne og floderne. På skrånin¬ 
gerne og i dalene får han øje på byer. Han ser be¬ 
folkningen gå på gaderne og lægger mærke til nogle 
ejendommelige „køretøjer“, der ligesom svæver lavt 
hen over gaderne. Udenfor den by, de lige er over, 
ser A en kæmpehangar, og han får at vide, at her 
lander rumskibene med forsyninger, og her laster 
de de mineraler, de har brug for fra månen. 

Derefter vender de tilbage til salonen for at fejre 
Firkon og Ramu, hvis tjeneste er endt. De vil nu 
tage tilbage til deres egne planeter. Måltidet beskri¬ 
ves, og Adamski betragter det hele med fryd. To 
skønne gratiøse kvinder danser, og derefter viser 
hans værter ham scener fra deres hjemplanet Venus. 
Billederne er direkte overført fra Venus, og de ses 
midt i lokalet uden skærm. De har et apparat, der 
kan standse strålerne, hvor de vil, og de har derfor 
ikke brug for skærm, som vi har det ved vore lys- 
billedfremvisninger. Han så bjerge og skønne land¬ 
skaber. Han så byer, der var anlagt i en cirkel eller 
en oval. Mange huse havde store kupler, der strålede 
i alle farver. Om natten udsendte disse kupler et 
blødt gult lys. Der er mennesker på gaderne og 
„køretøjer“, der ligner små rumskibe, der svæver 
lavt over gaderne. Han får at vide, at Venus har 7 
oceaner, og de fortæller, at atmosfæren er skyld i, at 
de let bliver 1000 år gamle, venusmenneskene. Da 
forestillingen er forbi, fortæller de, at Jorden er ud¬ 
sat for en tipning, gradvis, og hvis denne tipning 
bliver fuldstændig, vil den forårsage, at det land, 
der nu er dækket af vand, vil dukke op igen. Den 
fordampning, der herved fremkommer, vil atter 
fremkalde en skyatmosfære som på Venus, der gør, 
at jordmennesket også til den tid vil kunne nå en 
alder af 1000 år. 

Bogen slutter med at A efter hjemkomsten atter 
hentes op i et rumskib, hvor rumfolket med Adam¬ 
ski’s fotografiapparat tager nogle billeder af rum¬ 
skibet fra tallerkenen, og disse billeder er med i 
bogen. 


Husk at underrette SUFOl, 
når De ser et UFO 


Charlotte Blodget slutter med en biografi af 
Adamski. 

Hvis man overhovedet vil beskæftige sig med 
flyvende tallerkener, må man eje denne bog, læse 
den flere gange og tage stilling til problemerne 
deri .Søg at forstå hvad Adamski egentlig fortæller 
os. 

P. Mathiesen, 

